To Know Him Is to Love Him (երգ)

«To Know Him Is to Love Him» (հայերեն՝ ճանաչել նրան՝ նշանակում է սիրել նրան) Ֆիլ Սպեկտորի  գրած երգը,  որը ստեղծվել է հոր գերեզմանին հնչած  «To Know Him Was To Love Him» նախադասության հիման վրա։ Առաջին անգամ երգը  թողարկվել է  1958 թվականին և մինչ օրս կատարվել է բազմաթիվ հայտնի երգիչների կողմից։ Բազմիցս հայտնվել է երաժշտական հիթ–շքերթների վերին սանդղակներում, գլխավորել է  Billboard Hot 100-ը՝ 1958 թվականի The Teddy Bears  խմբի երգի  բնօրինակ կատարմամբ։ Երգը 1987 թվականի մայիսի 16-ին    Hot Country  Songs  քանթրի հիթ–շքերթում  Դոլլի Փարթոնի,  Լինդա Ռոնստադտի և Էմիլ Հարիս եռյակի մասնակցությամբ զբաղեցրել է առաջին տեղը։  Ստեղծագործությունը գրվել է  12/8 չափի մեջ։


== 1958 թվականին The Teddy Bears խմբի կողմից երգի կատարման  բնօրինակ տարբերակ ==
Երգի առաջին տարբերակը կատարվել է The Teddy Bears խմբի  կողմից, որտեղ հանդես էր գալիս Ֆիլ Սպեկտորը։  Փորձերից հետո նրանք  երգը  ձայնագրել են հոլիվուդյան Gold Star Studio ստուդիայում՝ 20 րոպեի ընթացքում։ Ստեղծագործությունը հրապարակել է նոր բացված  Dore  ձայնագրման լեյբլը։ Ձայնապնակը թողարկվել է ռադիոկայանում, 500 օրինակով՝ 1958 թվականի օգոստոսին։ Երգի մասին սկզբում որևէ արձագանք չի եղել, խմբի երկու անդամներ լքել են խումբը և գնացել են քոլեջում սովորելու։
Սեպտեմբերին Հյուսիսային Դակոտա նահանգի Ֆարգո քաղաքից մի դիջեյ հանկարծ  ձայնապնակը  պտտել է  «Բ» կողմի վրա և եթեր  հեռարձակել «To Know Him Is to Love Him» երգը։ Շուտով Մինեապոլիս քաղաքից երգի  18 հազար ձայնապնակի պատվեր է ստացվում։ Երգն հայտնվում է է հիթ շքերթում, իսկ The Teddy Bears խումբը՝ American Bandstand հեռուստաշոուում։ Դեկտեմբերի  1-ին երգը զբաղեցրել է Billboard Hot 100-ի առաջին հորիզոնականը, որտեղ մնացել է երեք շաբաթ։ Մինչև Սուրբ Ծնունդը վաճառվել է երգի ավելի քան մեկ միլիոն կրկնօրինակ։


== Դոլի Պարտոնի, Լինդա Ռոնստադտի և Էմիլ Խարիսի տարբերակ․ 1987 թվական ==
1987 թվականի մարտին  «To Know Him Is to Love Him»  երգի ևս մեկ հայտնի տարբերակ են առաջարկել քանթրի ոճի երգչուհիներ Դոլի Պարտոնը, Լինդա Ռոնստադտը և Էմիլ Խարիսը՝ իրենց համատեղ՝ Trio  ալբոմում։ Նրանք ընտրել են այս ստեղծագործությունը՝ ներշնչվելով 1950-ական թվականներին կանանց վոկալ երգչախմբի  աշխատանքներով, և այն նվիրել են տղամարդկանց, որոնց հետ տվյալ պահին կապել են իրենց կյանքը։ Երգը թողարկվել է նաև ՝որպես սինգլ, 1987 թվականի  մայիսի 16-ին  գլխավորել է   Billboard ամսագրի  Hot Country Songs-ը։
Վոկալային մեկնարկային հատվածը վստահվել է Խարիսին, իսկ Ռոնստադտը և Պարտոնը երգել են  հարմոնիկ հաջորդականությամբ։ Ձայնագրմանը մասնակցել են գործիքավորողներ, որոնց վաղուց ճանաչում էին Խարիսն ու Ռոնստադտը՝ Ալբերտ Լին՝ ակուստիկ կիթառ, Ռայ Կուդեր՝  կիթառ, Դեյվիդ Լինդլի՝ ակուստիկ հավայան կիթառ, Մարկ Օ կոնոր՝  մանդոլին և Քենի Էդվարդս՝  ակուստիկ բաս։
Երգի համար նկարահանվել է տեսահոլովակ, որում երգչուհիները նստած են  Ռոնստադտ հյուրասենյակում՝ վառարանի մոտ, զրուցում են, ծիծաղում և 
վալենտինկաներ պատրաստում։ Սեղանի վրա համապատասխանաբար դրված են  Ջորջ Լուկասի՝ Ռոնստադտի ընկերոջ, Պոլ Քեներլիի՝ Խարիսի ամուսնու և Կառլ Թոմասի՝ Պարտոնի ամուսնու նկարները։  Լուկասը եղել է տեսահոլովակի ռեժիսորը։ Նա նշել է, որ ձգտել է ստեղծել  «ջեյնօսթինյան» մթնոլորտ ։


== Այլ տարբերակներ ==
The Beatles խումբը երգը ներկայացրել են իրենց Decca լեյբլում (այս կատարման ձայնագրությունը մինչ օրս պաշտոնապես չի հրապարակվել,  չնայած պահպանվում է ոչ պաշտոնական քիչ հայտնի՝ The Complete Silver Beatles ձայնապնակի  վրա, որը թողարկվել է  1982 թվականի սեպտեմբերին՝ Audio Fidelity ձայնագրման ստուդիայում)։ Դրանից հետո երգը մնացել է խմբի կենդանի կատարումների երգացանկում։ Երգի տարբերակներից մեկը  Բրիտանական հեռարձակման կորպորացիայի համար (ձայնագրվել է 1963 թվականի հուլիսի 16-ին և եթեր է հեռարձակվել օգոստոսի  6-ին)) հրապարակվել է  1994  թվականին՝ Live at the BBC ալբոմում  (երգի տեքստում փոքրիկ փոփոխություններ են կատարվել, իսկ ստեղծագործությունը ստացել է «To Know Her Is to Love Her»  անվանումը)։
«To Know You Is to Love You» անվանումով երգը ձայնագրվել է  Մարկ Բոլանի կողմից Գլորիա Ջոնսի, Գարի Գլիտերի, Peter & Gordon և Բաբի Վինտոն դուետի հետ։
1972 թվականին քավեր տարբերակը ձայնագրվել է Ջոդի Միլլերի կողմից։
1973 թվականին Ջոն Լենոնը ձայնագրել է  տվյալ երգի տարբերակներից մեկը Ֆիլ Սպեկտրի հետ՝ Լենոնի՝  Rock ’n’ Roll  ալբոմին նվիրված նախնական լսումների ժամանակ։ Այս տարբերակը բոլորովին նման չէր  «Beatles» խմբի տարբերակին և հնչում էր  զգալի զուսպ։ Երգն ավելի ուշ թողարկվել է  Menlove Ave (1986)  ալբոմում։
Երգի  քավեր տարբերակը ներառվել է  Steeleye Span  խմբի Now We Are Six ալբոմում (1974 թվական)։
2007 թվականին երգի ակուստիկ տարբերակը ձայնագրվել է Էմի Ուայնհաուսի կողմից՝ «You Know I’m No Good» սինգլի  «Բ»  կողմի վրա։ Ավելի ուշ երգն ըդգրկվել է The Saturday Sessions ալբոմի հավաքածուում։
2007 թվականին երգը ձայնագրվել է  Իհիլ Յունսոն, Jill Johnson-ի և Լիզա Միսկովսկիի կողմից՝ Յունսոնի Music Row ալբոմի համար։
2010  թվականի հուլիսի 10-ին երգը կատարվել է  Դեյվիդ Գիլմորի և  Ռոջեր Ուոթերսի համատեղությամբ՝ Hoping Foundation բարեգործական հիմնադրամի շրջանակներում, ինչը դարձել է նրանց համատեղ առաջին ելույթը 2005 թվականի հուլիսից հետո, երբ  Pink Floyd խումբն իր դասական կազմով ելույթ է ունեցել Live 8 համերգաշարի շրջանակներում։
2011 թվականին շվեդ երգչուհի Կիկի Դանիելսոնը ձայնագրել է  այդ երգի քավեր տարբերակը՝ իր  Första dagen på resten av mitt liv  ալբոմի համար։


== Ծանոթագրություններ ==


== Աղբյուրներ ==
Текст песни «To Know Him Is to Love Him» (Ստուգված է 18 Հուլիսի 2013)
Видеозапись исполнения песни группой The Teddy Bears (Ստուգված է 18 Հուլիսի 2013)
Видеозапись исполнения песни трио Партон/Ронстадт/Харрис (Ստուգված է 18 Հուլիսի 2013)
Видео со звучанием версии «Битлз» (на альбоме Live at the BBC) (Ստուգված է 18 Հուլիսի 2013)
Видео со звучанием версии Эми Уайнхаус (Ստուգված է 18 Հուլիսի 2013)
Видео со звучанием версии Джона Леннона (на альбоме Menlove Ave.) (Ստուգված է 18 Հուլիսի 2013)